DA
17.7.2023
Den Europæiske Unions Tidende
C 252/5
Domstolens dom (Anden Afdeling) af 25.
maj 2023 — WertInvest Hotelbetriebs GmbH mod Magistrat der Stadt Wien (anmodning om præjudiciel afgørelse fra Verwaltungsgericht Wien — Østrig) (Sag C-575/21 (1), WertInvest Hotelbetriebs) (Præjudiciel forelæggelse – miljø – direktiv 2011/92/EU – vurdering af visse offentlige og private projekters indvirkning på miljøet – artikel 2, stk.
1, og artikel 4, stk.
2 – projekter omfattet af bilag II – anlægsarbejder i byzoner – undersøgelse på grundlag af tærskelværdier eller kriterier – artikel 4, stk.
3 – relevante udvælgelseskriterier i bilag III – artikel 11 – adgang til domstolsprøvelse) (2023/C 252/04) Processprog: tysk Den forelæggende ret Verwaltungsgericht Wien
Parter i hovedsagen Sagsøger: WertInvest Hotelbetriebs GmbH Sagsøgt: Magistrat der Stadt Wien Procesdeltager: Verein Alliance for Nature
Konklusion 1) Artikel 2, stk.
1, artikel 4, stk.
2, litra b), og artikel 4, stk.
3, i samt punkt 10, litra b), i bilag II og bilag III til Europa-Parlamentets og Rådets direktiv 2011/92/EU af 13. december 2011 om vurdering af visse offentlige og private projekters indvirkning på miljøet, som ændret ved Europa-Parlamentets og Rådets direktiv 2014/52/EU af 16. april 2014, skal fortolkes således, at disse bestemmelser er til hinder for en national lovgivning, som gør gennemførelse af en miljøkonsekvensvurdering af »anlægsarbejder i byzoner« betinget af dels, at tærskelværdier for omfanget af det anvendte areal på mindst 15 ha og for bruttoetagearealet på mere end 150 000 m2 overskrides, dels at der er tale om et projekt vedrørende anlægsarbejde til opførelse af en samlet, multifunktionel bebyggelse omfattende i hvert fald beboelses- og erhvervsejendomme, herunder de adgangsveje og forsyningsværker, der er planlagt med henblik herpå, og med et opland, der går ud over anlægsarbejdets område.
2) Artikel 4, stk.
3, i direktiv 2011/92, som ændret ved direktiv 2014/52, skal fortolkes således, at den kompetente myndighed ved undersøgelsen i hvert enkelt tilfælde af, om et projekt kan forventes at få væsentlige indvirkninger på miljøet og derfor skal underkastes en miljøkonsekvensvurdering, skal undersøge det pågældende projekt i henseende til alle de udvælgelseskriterier, der er nævnt i bilag III til direktiv 2011/92, som ændret, med henblik på at afgøre, hvilke kriterier der er relevante i det foreliggende tilfælde, og derefter skal anvende disse relevante kriterier på den foreliggende situation.
3) Artikel 11 i direktiv 2011/92, som ændret ved direktiv 2014/52, skal fortolkes således, at den ikke er til hinder for, at den eventuelle undersøgelse i hvert enkelt tilfælde i henhold til artikel 4, stk.
2, litra a), i direktiv 2011/92, som ændret, først foretages af en ret, der har kompetence til at meddele en tilladelse som omhandlet i artikel 1, stk.
2, litra c), i direktiv 2011/92, som ændret.